钦定古今图书集成/明伦汇编/氏族典/第357卷 > 《廖用贤尚友录》 > 林程
## 钦定古今图书集成/明伦汇编/氏族典/第357卷 > 《廖用贤尚友录》 > 林程

按《德化县志》：程，杨梅人。慷慨尚义，广收图史，延宿儒，
合族子弟廪而诲之。旧传有“水流丁，罗簪缨”之谶。程
捐家资，买邑濑溪诸田，具畚插开濬。一夕，天大雷雨，
溪岸洋溢，决流丁方。子扬休，以上舍擢政和八年进
士，赠程朝请郎，孙洽瀛相继登第。